Que Sera Sera | LekkeSlaap
Que Sera Sera bied selfsorg-akkommodasie in Boggomsbaai, 27 km van Mosselbaai se middedorp af. Die huis is ideaal vir 'n groot gesin wat op soek is na gerieflike en rolstoelvriendelike verblyf, na aan 'n verskeidenheid doendinge op die Tuinroete.
Verblyf bestaan uit 1 hoofhuis met slaapplek vir 6 en 'n woonstel met slaapplek vir 5 wat albei volledig gemeubileer is. Die hoofhuis het 2 slaapkamers en 2 badkamers. Daar is 'n volledig toegeruste kombuis om maaltye voor te berei en 2 oopplan-leefareas. Die huis het ook 'n hysbak, handrelings en opritte vir rolstoeltoegang.
Die woonstel is goed ingerig en het 'n ruim kombuis, 2 slaapkamers, 1 badkamer en 'n ekstra braai-area buite.
Parkeerplek van die straat af is beskikbaar op die perseel. Que Sera Sera is stapafstand of ryafstand van die strand, winkels en restaurante in Vleesbaai af en dis ook net 'n entjie se ry vanaf verskeie geriewe en doendinge in die omgewing.